ISRAEL-RAPORTTI EUROOPAN PARLAMENTISTA
EU-vaalien tulosten analysointia
Shalom ja tervetuloa ohjelman pariin!
Olemme Euroopan parlamentissa Euroopan unionin sydämessä.
Tänään analysoimme EU-vaaleja, jotka järjestettiin vähän aikaa sitten.
Pohdimme, millaisia mahdollisuuksia ja haasteita tuloksilla on Israelille.
Mukana ohjelmassa ovat väistyvä MEP Bas Belder Alankomaista; -
Tomas Sandell, ECI:n perustaja ja johtaja; -
ja Charlie Weimers, uusi MEP Ruotsista. Onnittelut!
Aloitetaan teistä, Tomas.
On pitkä aika siitä, kun viimeksi olitte ohjelmassa.
Mitä työtä olette viime viikkoina tehnyt diplomatian saralla Israelin puolesta?
Miten ECI:n Rukoile ja äänestä -kampanja sujui EU-vaalien aikana?
Kiitos, Simon. On erityistä olla täällä jälleen, -
etenkin nyt kun vanha parlamentti lähtee -
ja uusi tulee tilalle.
Kuten sanoitte, olimme hyvin aktiivisia.
Se oli osittain syynä, miksen päässyt edelliseen ohjelmaan.
Rohkaisimme kristittyjä äänestämään ja rukoilemaan vaalien puolesta -
ja lisäksi osallistumaan aktiivisesti prosessiin -
ottamalla yhteyttä ehdokkaisiin -
ja solmimalla suhteita viideksi seuraavaksi vuodeksi.
Mielestäni ystäviemme oli hyvä nähdä, että hekin voivat vaikuttaa.
Sen lisäksi olemme järjestäneet tapahtumia YK:ssa New Yorkissa -
ja myös ulkona kaduilla.
On hyvin tärkeää, että meidät, Israelin ystävät, nähdään kaduilla, -
olipa se sitten Helsingissä tai Genevessä, -
missä olemme viime viikkoina pitäneet esillä antisemitismin nousua.
Se on todella tärkeää juutalais- yhteisölle ja Israelin valtiolle, -
mutta myös meille. Näemme, että voimme vaikuttaa.
Viimeisenä mainitsen, että Malmön kaupunki Ruotsissa -
liitetään usein hyvin rumaan anti- semitismin ja antisionismin muotoon.
Kävin siellä muutama viikko sitten.
Meillä oli siellä antisemitismin vastainen kampanja.
Pidin siellä puheen -
ja kirjoitin lehdistötiedotteen ja vieraskynäkirjoituksen.
Pyysin Malmön kaupunkia järjestämään tapahtuman -
antisemitismin torjumiseksi ja juutalaisen elämän juhlimiseksi.
Yllätyksekseni muutama päivä ennen EU-vaaleja -
Ruotsin sosiaalidemokraattinen hallitus esitti, -
että lokakuussa järjestetään suuri antisemitismin vastainen konferenssi -
juuri Malmössä.
Olimme siitä hyvin iloisia. Tuloksia ei aina tarvitse odottaa vuosikausia.
Joskus ne tulevat muutamassa päivässä. Se oli mahtavaa.
Hienoa. Kiitos näistä uutisista.
Bas, mitä voin sanoa? Kiitos kaikesta, mitä olette tehnyt.
Meille tulee teitä ikävä tässä ohjelmassa.
Samoin Israelin tukijat Euroopan parlamentissa -
ja eri organisaatiot tulevat kaipaamaan teitä.
Kiitos 20-vuotisesta työstänne ja rohkeudestanne työssä -
Israelin ja juutalaisten puolesta.
Olette tehnyt täällä historiaa.
Voisitteko tehdä yhteenvedon, niin vaikeaa kuin se onkin, -
20 vuoden palveluksesta täällä ja saavutuksistanne?
Kommentoin sen verran, että olen todellakin jättämässä parlamentin -
työskenneltyäni täällä 20 vuotta, -
mutta se ei tarkoita, että jättäisin vaikuttamisen.
Päin vastoin. Olen yhä mukana ja autan tarvittaessa kollegoja, -
joiden sydämellä ovat juutalaiset niin Israelissa kuin muuallakin.
Teen sitä taustalla. Vaimoni iloitsee, että olen jatkossa enemmän kotona.
Hänkin toki rakastaa Israelia. Hän antaa minulle tilaa -
tehdä sitä, mikä ei ole minulle lainkaan työ eikä velvollisuus -
vaan päin vastoin sydämen asia: -
puolustaa juutalaisten turvallisuutta -
kaikkialla maailmassa, erityisesti Israelissa -
mutta myös vaikuttaa, -
niin että turvallisuus ja muut olot paranisivat juutalaisyhteisöissä.
Tämä asia on lähellä sydäntäni.
Aivan. Kiitos omistautuneesta palvelemisestanne!
Charlie, onnittelut valinnasta europarlamentaarikoksi -
tähän instituutioon.
Tuntuu kuin Bas olisi siirtämässä viestikapulaa teille -
työssä juutalaisten ja Israelin puolesta. Häneltä jää suuret saappaat.
Mitkä asiat Ruotsissa hallitsivat EU-vaaleja?
Ensimmäisenä tuli teema, joka hallitsi vaaleja koko Euroopassa: ilmasto.
Ruotsissa oli syvä kahtiajako.
Toisella puolella olivat ne, jotka puhuivat rationaalisista ratkaisuista, -
kuten fossiilittomaan energiaan satsaamisesta.
Siinä saamme eniten rahoille vastinetta EU:n sisällä.
Ei tarvitse autioittaa maaseutua tai sulkea tehtaita Euroopassa.
Itse kannatan tätä puolta.
Toisella puolella olivat ne, jotka tahtovat -
kiristää Euroopan päästötavoitteita niin paljon, -
että täytyisi tinkiä esimerkiksi bruttokansantuotteen kasvusta.
Tähän teemaan sisältyi myös ydinvoimakeskustelu.
Toinen pääteema oli maahanmuutto.
Kaikki muut puolueet paitsi minun puolueeni kannattivat sitä, -
että maahanmuuttoasioista päättäminen siirrettäisiin Brysseliin -
ja otettaisiin käyttöön pakolliset maakiintiöt. Suuri teema.
Ruotsissa puhutti myös se, -
mitä tapahtui vaalikampanjan aikana vapunpäivänä -
sosialistien perinteisellä vappumarssilla.
Puhuimme äsken Malmöstä.
Demarinuoret huusivat marssilla: "Murskatkaa sionismi!"
Samaan aikaan he puolueena julistivat vaalikampanjassaan -
taistelevansa ääriajattelua vastaan. Ainakin he väittivät niin.
Mutta omissa riveissään he antavat sen kasvaa vuosi vuodelta.
Tuloksena on tämä.
He eivät vieläkään ole tehneet asialle mitään konkreettista.
Ennen kuin se tapahtuu ― olen pahoillani Tomas ―
kutsun Malmön konferenssia silmänlumeeksi.
Sitä minäkin pelkään. Tomas sanoi aivan oikein, -
että Israelin ystävien pitäisi näkyä kaduilla.
Kotimaassani on viime viikkoina nähty avoimesti kadulla juutalaisvihaa -
ja vihaa juutalaisten maata, Israelia, vastaan.
Haagissa vietettiin al-Quds-päivää [al-Quds, arabiaksi Jerusalem].
Haagissa istuvat maamme hallitus ja parlamentti.
Tunnen suurta huolta ja häpeää.
Tomas, alkamassa on neljäs kautenne -
työssänne Euroopan parlamentin yhteydessä.
Uusi parlamentti on aloittamassa työnsä.
Se istuu viisi vuotta, seuraaviin vaaleihin asti.
Mihin asioihin aiotte keskittyä -
ja mikä on ECI:n missio tulevana vaalikautena?
Kuten sanonta kuuluu, mepit tulevat ja menevät ― ECI pysyy.
Näin on ollut jo 16 vuotta.
Henkilökohtaisesti me muutimme Brysseliin jo vuonna 1994.
Olen seurannut parlamenttiin liittyviä tapahtumia jo 25 vuotta.
Jos tarkastellaan menetelmiämme, -
pyrimme rukoilemaan, kouluttamaan ja puhumaan puolesta.
Kristillisenä järjestönä korostamme rukousta. Emme häpeä sitä.
Yllättävää sen sijaan on, -
miten paljon aivan peruskoulutusta parlamentissa tarvitaan -
Lähi-idän konfliktin perusfaktoista.
Pyrimme kumoamaan monet vallalla olevat myytit -
"palestiinalaisten maasta", jonka juutalaiset varastivat -
saapuessaan tyhjästä vallatakseen "Palestiinan".
Kuten tiedätte, historiallisesti se ei pidä lainkaan paikkaansa.
Tarvitaan siis paljon koulutusta -
seminaareissa ja kahdenkeskisissä kohtaamisissa.
Ja lisää Israelin läsnäoloa täällä parlamentissa. - Ehdottomasti.
Jos vielä palataan Malmöön, olen samaa mieltä Charlien kanssa.
Ilmoituksen julkaiseminen ja varsinainen lopputulos ovat eri asioita.
Me järjestönä olemme sitoutuneet saattamaan heidät vastuuseen.
Olemme ilmoittaneet halukkuutemme osallistua tapahtumaan.
Siinä voimme mielestäni nähdä, ovatko he valmiit käsittelemään asiaa-
Israelin valtioon ja antisionismiin liittyviä kantojaan vasten.
Elleivät he ole, se on täysin vastoin -
kansainvälisen holokaustin muistoa kunnioittavan liiton ohjeita.
Meillä on vielä paljon työtä.
Bas, teillä on 20 vuoden kokemus työstä Euroopan parlamentissa.
Siksi luotamme asiantuntijuuteenne.
Näimme EU-vaaleissa, -
että keskustaoikeisto ja keskusta- vasemmisto pärjäsivät huonosti.
Kansallismielisten, liberaalien ja vihreiden kannatus puolestaan kasvoi.
Miten se vaikuttaa parlamentin työskentelyyn ja Israeliin?
En ollut yllättynyt.
Tahdon viitata eilen ilmestyneeseen kirjoitukseen.
Toinen kirjoittajista, Oded Eran, on hyvä ystäväni.
Hän toimi Israelin EU-lähettiläänä.
Toinen on Shimon Stein. Molemmat INSS-instituutin tutkijoita.
He analysoivat Israelin ja Euroopan uuden parlamentin suhteita.
Luen, mitä he kirjoittavat. Itse koen samoin.
"Voidaan olettaa, että liberaalien ja vihreiden puolueiden vahvistuminen -
sekä Israelin ja palestiinalaisten rauhanprosessin etenemättömyys -
lisäävät Israelin ja EU:n jännitteitä."
Siksi meidän tulisi olla varuillamme.
Olen iloinen, että Charlie Weimersin kaltaisia uusia edustajia tulee tänne.
Viimeksi kuluneiden 20 vuoden aikana -
on jatkuvasti käyty kovaa taistelua Israelin puolustamiseksi -
vinoutuneita käsityksiä vastaan Lähi-idän konfliktin suhteen.
Kun liberaalit ja etenkin vihreät nyt vahvistuvat, -
odotan taistelun vain kovenevan.
Saatte taustalla sataprosenttisen tukeni -
taistelua varten.
Mielessäni on myös se, että kahdeksaan vuoteen -
ei ole ollut EU―Israel- assosiaationeuvoston kokousta.
EU:lla on vastaava mm. Jordanian ja Egyptin kanssa. Miksei Israelin?
EU:n tulisi hylätä tämä yksipuolinen lähestymistapa.
Toivon, että parlamentti lähtee tähän suuntaan.
Mutta kuten äsken luin, -
suhteiden odotetaan pikemminkin huononevan.
Ja vielä yksi virke.
Ulkoasiainvaliokunnan puheen- johtajana toimi viimeksi McAllister.
Se on ollut pääasiallinen valiokuntani viimeksi kuluneet 20 vuotta.
McAllisterilla oli rohkeutta kutsua vieraaksi -
kollegansa knessetistä, Avi Dichter, -
knessetin ulkoasiain- ja puolustusvaliokunnan puheenjohtaja.
Vasemmisto kohteli häntä erittäin huonosti -
hänen kertoessaan näkemyksistään ja kokemuksistaan.
Etenkin Espanjan mepit olivat häntä kohtaan hyvin suvaitsemattomia.
Toivon, että ulkoasiainvaliokunnan seuraava puheenjohtaja, -
ja toivottavasti hän on McAllister, -
ovat yhtä rohkeita ja kutsuvat israelilaisia ministereitä -
ja knessetjäseniä kertomaan näkemyksiään tilanteesta, -
jotta saamme tietoja tunnetuilta ensikäden lähteiltä.
Ehdottomasti. Charlie... - Muistuttaa parlamentaarista BDS:ää.
EU-vaalien tulos näyttää heijastelevan sekä EU-myönteisten -
että toisaalta EU-kriittisten puolueiden vahvistumista.
Miten se mielestänne vaikuttaa -
parlamentin muotoutumiseen ja päätöksiin liittyen Israeliin?
Ensinnäkin huomauttaisin, ettei jako ole mitenkään uusi.
Jako supranationalismiin ja intergovernmentalismiin on jo tuttu.
Sitä on korostanut se, että britit päätyivät äänestyksessä EU-eroon.
Mielestäni EU on tienhaarassa.
Sen pitää valita sen tuleva tie.
Yhdellä puolella ovat supranationalistit eli federalistit.
He yrittävät siirtää valtaa yhä kauemmas kansasta -
monissa eri asioissa.
He eivät ole ottaneet opiksi brexitiin johtaneista syistä.
Jos asiaa tarkastellaan, yksi brexitin syistä on utopismi.
Jos EU olisi esimerkiksi ottanut käyttöön -
tarkat kiintiöt Britanniassa oleskelevien vierastyöläisten määrälle,
niin kauan kun bruttokansantuotteissa on näin suuret erot, -
ja sitten vasta alkanut vähitellen siirtyä vapaaseen liikkuvuuteen, -
uskon, ettemme olisi nähneet brexitiä.
Nyt nämä samat voimat pitävät brexitiä avoimena valtakirjana -
EU-verojen ja EU:n armeijan ja muun sellaisen vahvistamiselle.
Juuri se tulee johtamaan lopulta EU:n hajoamiseen.
Toisaalta meillä on ECR-ryhmä, edustamani kaltaiset puolueet, -
konservatiiviset, jotka yrittävät esittää vaihtoehtoista tietä.
Se on mielestäni tie, joka lopulta pelastaa Euroopan yhteistyön.
Tulemme näkemään jyrkän kahtiajaon.
On kiinnostavaa nähdä, toimivatko nämä uudet puolueet rakentavasti, -
niin kuin ne ovat luvanneet. Aika näyttää.
Mikä on näkemyksenne, Tomas?
ECI:n ja myös ohjelmamme haaste -
on löytää ne uudet europarlamentaarikot, -
jotka Charlien tavoin ovat valmiit puolustamaan Israelia.
Kun analysoimme EU-vaalien tuloksia, -
millaista parlamenttityöskentelyä on odotettavissa?
Liberaaleilla ja vihreillä on monesti Israel-vastainen kanta.
Miten ECI aikoo lähestyä uusia europarlamentaarikkoja?
On hyvin tärkeää tehdä selväksi, -
että teemme yhteistyötä kaikkien puolueiden edustajien kanssa.
Jotkin ryhmät, kuten ECR, ovat selvästi Israel-myönteisempiä -
ja ymmärtäväisempiä juutalaisasian suhteen kuin toiset.
Silti miltei koko poliittisessa kentässä on hyviä ihmisiä.
Saksasta tulee vihreitä, jotka vastustavat jyrkästi antisemitismiä.
Keski- ja Itä-Euroopasta tulee sosiaalidemokraatteja, -
jotka ovat Israelin valtion vahvimpia tukijoita.
Ja on sanomattakin selvää, -
että monissa kansallismielisissä tai eurokriittisissä puolueissa -
on erittäin vahvoja Israelin valtion tukijoita.
Esimerkiksi Unkarissa ja monessa muussa maassa.
Asia ei ole niin mustavalkoinen.
Puolueista riippumattomana järjestönä uskottavuuttamme lisää se, -
että saamme taaksemme edustajia kaikista puolueryhmistä -
ja että Israelin ja juutalaisten puolustaminen yhdistää heitä.
Tahdon vielä ottaa esiin sen, -
että seuraavalle viisivuotiskaudelle minulla on yksi toive.
Se on se, -
että holokaustiin liittyvä narratiivi laajentuisi.
Olen sitä mieltä, -
että nykyinen narratiivi täällä EU-instituutioissa on se, -
että oli natsit ja keskitysleirit -
mutta tammikuun 27. päivänä se kaikki loppui ja tuli vapautus.
Mutta sitten kertomus päättyy siihen.
Se on kuin katsoisi elokuvaa sotamies Ryanista -
ja jättäisi elokuvan kesken tunnin kohdalla. Elokuvaa ei ymmärtäisi.
Narratiivi yli 75 vuoden takaisista tapahtumista on, -
että asiat kääntyivät lopuksi parhain päin.
Euroopassa tapahtui äärimmäinen tragedia, -
mutta mikä nousi holokaustin tuhkista? Israelin valtio.
Jos nämä kaksi asiaa pidetään erillään, -
emme ikinä kykene taistelemaan antisemitismiä vastaan.
Toivon kuulevani vahvoja kannanottoja, kuten: -
Israelin valtio on ratkaisu antisemitismiin. Ei toisin päin.
Niin tärkeää kuin antisemitismin torjuminen Euroopassa onkin, -
Euroopan unioni ei ole ratkaisu. Israelin valtio on.
Meidän tulisi sanoa se avoimesti ja suoraan.
Ohjelmaa on jäljellä 4,5 minuuttia.
Bas, kiitos työstänne ja omistautumi- sestanne. Teitä tulee ikävä.
Kun olette nyt siirtämässä kapulaa Charlielle, -
millaisia neuvoja antaisitte hänelle, jotta hän voisi olla rohkea -
ja puolustaa Israelia ja juutalaisia Euroopan parlamentissa?
Riippuu tietysti parlamentaarikko Weimersistä, -
minkä valiokunnan hän valitsee.
Olen itse toiminut ulkoasiainvaliokunnassa, -
ja siinä voi olla avuksi Israelille. En tiedä teidän valintaanne.
Ulkoasiainvaliokunnan vastuulla on myös naapuruuspolitiikka.
Israelhan on EU:n naapuri. Se työ on hyvin tärkeää.
Ulkoasiainvaliokunnan lisäksi tärkeä taho on Israel-delegaatio.
Jos saisin esittää toiveen, ensimmäinen toiveeni olisi, -
että edustaja Weimers liittyisi Israel-delegaatioon.
Tarvitsemme omistautuneita ja aktiivisia ihmisiä, -
jotka pitävät Israelin asioita esillä -
yhdessä israelilaisten puhujien ja tietojen kanssa ja edistävät dialogia.
Dialogia pidetään täällä tärkeänä mutta ei Israelin kanssa.
Miten se on mahdollista?
Toivon, että nousisitte ainakin varapuheenjohtajaksi kuten itse.
Se paikka vapautuu nyt, -
ja sitten olen valmis tarjoamaan neuvoja ja tukea ― en aio estää teitä.
Tiedän paikkani.
On tärkeää, että omistautuneita ihmisiä olisi ulkoasiainvaliokunnassa -
ja Israel-delegaatiossa -
unohtamatta kansainvälisen kaupan valiokuntaa.
Jotkut yrittävät aina vahingoittaa Israelin intressejä, -
kaupallisia etuja ja EU:n―Israelin kauppasuhteita.
Tulisi olla valppaana kaikin puolin.
Itse olin myös Iran-delegaation jäsen.
En siksi, että rakastaisin Irania, vaan ollakseni perillä eri toimijoista.
Olen myös oppinut paljon israelilaisilta diplomaateilta.
Ihailen heitä, koska he ovat niin rauhallisia.
Heillä on paljon vihollisia mutta he pysyvät rauhallisina -
ja he ovat valmiit puolustamaan omaa olemassaoloaan.
Olen vahvasti samaa mieltä Tomasin kanssa.
Luin erään israelilaisen kirjoituksia. Hän matkusti ympäri Eurooppaa.
Hän pohti, miksi Israel on turvasatama juutalaisille.
Koska Israelissa puolustus ei ole ulkopuolisten hyvän tahdon varassa.
Kiitos, Bas. Charlie, kuulitte neuvot.
Ulkoasiainvaliokuntaan ja Israel- delegaatioon. - Puheenjohtajaksi.
Palestiinalaishallinnon-delegaatioon. Pysyy perillä eri toimijoista.
Olette nousemassa uutena edustajana Euroopan parlamenttiin.
Miten katsojamme eri puolilla voisivat tukea teitä -
Israelin ja juutalaisten puolustamisessa?
Itse asiassa hyvinkin paljon.
Ensinnäkin auttamalla meitä pysymään perillä -
Israel-vastaisista teoista Euroopan parlamentissa.
Pidämme koko ajan silmämme auki, mutta emme näe kaikkea.
Esimerkiksi sosialistiedustajat täällä parlamentissa -
ovat poseeranneet kuvissa terroristien kanssa tämän talon sisällä.
Euroopan parlamenttiin on kutsuttu BDS-väkeä.
Aiomme vaatia heidät tilille.
Tarvitsemme katsojien apua, jotta tapaukset tulisivat tietoomme.
Rohkaisemme myös pitämään ääntä.
Soittamaan mepeille ja kertomaan, mitä ajattelee asiasta.
Älkää lähettäkö sähköpostia. Ne voidaan helposti poistaa. Soittakaa.
Antaa toimistojen hikoilla selittäessään Israel-vastaisuutta.
Bas, Tomas ja Charlie, kiitos, että olitte mukana.
Kiitos seurasta!
Euroopan uusi parlamentti aloittaa työnsä pian.
Se on mahdollisuus tukea Charlien kaltaisia Israelin kannattajia.
Kunnia ja kiitos Bas Belderille 20 vuoden palveluksesta -
Israelin puolesta Euroopan parlamentissa.
Kiitos seurasta!
Suomennos: Marianne Tenetz